|  |  |  |
| --- | --- | --- |
| hr)bj-sa.gif  OPĆINSKI GLASNIK  Službeno glasilo Općine Šandrovac | | |
| **Izlazi prema potrebi** | **Šandrovac, 18.08.2022.** | **GODINA 2022.**  **BROJ 6** |

**OPĆINSKI GLASNIK OPĆINE ŠANDROVAC BROJ 6/2022**

**SADRŽAJ**

**ODLUKE OPĆINSKOG VIJEĆA OPĆINE ŠANDROVAC**

1. Odluka kojom se daje suglasnost za provedbu ulaganja u rekonstrukciju vidikovca u Šandrovcu

Na temelju članka 34. točke 3. Statuta Općine Šandrovac (“Općinski glasnik Općine Šandrovac“ broj 1/2021, 6/2021), Općinsko vijeće Općine Šandrovac na svojoj 11. sjednici, održanoj 18.08.2022. godine donijelo je sljedeću

**ODLUKU**

**kojom se daje suglasnost za provedbu ulaganja**

**u rekonstrukciju vidikovca u Šandrovcu**

**Članak 1.**

Općinsko vijeće Općine Šandrovac daje suglasnost za provedbu ulaganja u rekonstrukciju vidikovca na adresi Ulica Mali Šandrovac 57A, 43227 Šandrovac, na građevnoj čestici k.č.br. 866/134 i k.č.br. 866/114/3 (866/198) k.o. Šandrovac, vlasništvo općine Šandrovac

**Članak 2.**

Općinsko vijeće Općine Šandrovac daje suglasnost za prijavu projekta „Rekonstrukcija vidikovca u Šandrovcu“ na natječaj LAG Sjeverna Bilogora za provedbu tipa operacije 3.1.1. „Razvoj opće društvene infrastrukture u svrhu podizanja kvalitete života stanovnika LAG-a“ iz Lokalne razvojne strategije LAG-a Sjeverna Bilogora za razdoblje 2014. - 2020. godine, koji je sukladan tipu operacije 7.4.1. iz Programa ruralnog razvoja Republike Hrvatske 2014. - 2020. godine.

**Članak 3.**

Procijenjena vrijednost projekta rekonstrukcije vidikovca, opisanog u članku 1. ove Odluke, prema projektu zajedničke oznake Z.O.P.: VIDIKOVAC-Š/22, koji je izradio Prostor eko d.o.o. Bjelovar (oznaka mape 20/22, MAPA 1. glavni projekt -arhitektonski, MAPA 2. glavni građevinski projekt konstrukcije, MAPA 3. glavni građevinski projekt instalacija vodovoda i kanalizacije i prometnica, MAPA 4. elektrotehnički projekt), kao i Troškovniku radova oznake broj T.D. 20/22 iz srpnja 2022 izrađenom po Prostor eko d.o.o. Bjelovar, iznosi 175.347,50 kuna sa 25 % PDV-a, uvećana za ostale troškove provedbe projekta (trošak ishođenja građevinske dozvole, trošak nadzornog inženjera nad izvođenjem radova i dr.).

Projekt rekonstrukcije vidikovca, opisanog u članku 1. ove Odluke, financirati će se iz sredstava dobivenih povodom natječaja LAG Sjeverna Bilogora opisanom u članku 2. ove Odluke i iz Proračuna Općine Šandrovac za 2022. godinu, broj konta 323214, u skladu sa zakonskom i podzakonskom procedurom.

**Članak 4.**

Opis projekta/operacije opisanog u članku 1. ove Odluke, sastavljen je u skladu sa Pravilnikom o provedbi mjera Programa ruralnog razvoja Republike Hrvatske za razdoblje 2014. – 2020. (»Narodne novine«, br. 91/2019, 37/2020, 31/2021) i Natječajem za provedbu tipa operacije 3.1.1. Razvoj opće društvene infrastrukture u svrhu podizanja kvalitete života stanovnika LAG-a od 1. lipnja 2022. godine, te se nalazi u prilogu ove Odluke i njezin je sastavni dio.

**Članak 5.**

Ovlašćuje se Općinski načelnik Općine Šandrovac radi potpisa sve dokumentacije potrebne za provedbu projekta koji je predmet ove Odluke.

**Članak 6.**

Ova Odluka stupa na snagu danom donošenja i objavit će se u „Općinskom glasniku Općine Šandrovac broj 06/2022“.

**OPĆINSKO VIJEĆE OPĆINE ŠANDROVAC**

**KLASA:406-01/22-01/3**

**URBROJ: 2103-15-01-22-1**

**Šandrovac, 18.08.2022.**

Predsjednik općinskog vijeća

Tomislav Fleković, v.r.

|  |
| --- |
| **Prilog III.** |

**UZ SUGLASNOST PREDSTAVNIČKOG TIJELA JEDINICE LOKALNE SAMOUPRAVE ZA PROVEDBU ULAGANJA**

**(KLASA: 406-01/22-01/3, URBROJ: 2103-15-01-22-1 )**

**UNUTAR TIPA OPERACIJE 3.1.1. RAZVOJ OPĆE DRUŠTVENE INFRASTRUKTURE U SVRHU PODIZANJA KVALITETE ŽIVOTA STANOVNIKA LAG-a iz LRS-a LAG-a SJEVERNA BILOGORA**

**OPIS PROJEKTA**

**1. NAZIV PROJEKTA**

*(navesti naziv projekta iz projektne dokumentacije/građevinske dozvole ili drugog odgovarajućeg dokumenta)*

REKONSTRUKCIJA VIDIKOVCA U OPĆINI ŠANDROVAC

**2. NOSITELJ PROJEKTA**

2.1. NAZIV NOSITELJA PROJEKTA

OPĆINA ŠANDROVAC

2.2. PRAVNI STATUS NOSITELJA PROJEKTA

OPĆINA (JEDINICA LOKALNE SAMOUPRAVE)

2.3. ADRESA NOSITELJA PROJEKTA

BJELOVARSKA 6, 43227 ŠANDROVAC

2.4. OSOBA OVLAŠTENA ZA ZASTUPANJE

DARIO HALAUŠ, STRUČ.SPEC.ING.AGR., OPĆINSKI NAČELNIK OPĆINE ŠANDROVAC

2.5. KONTAKT

TEL.: 043/874 128

FAX: 043/874 366

E-MAIL: [opcina@sandrovac.hr](mailto:opcina@sandrovac.hr)

**3. OPIS PROJEKTA**

3.1. PODMJERA I TIP OPERACIJE ZA KOJI SE PROJEKT PRIJAVLJUJE

3.1.1. PODMJERA

STRATEŠKI CILJ 3. RAZVOJ I JAČANJE UMREŽAVANJA, PARTNERSTVA I SURADNJE U SVRHU JAČANJA SOCIJALNE INKLUZIJE TE STVARANJA JEDNAKIH RAZVOJNIH MOGUĆNOSTI UZ RAZVOJ DRUŠTVENE INFRASTRUKTURE

PRIORITETNA MJERA (AKTIVNOST) 3.1. POTPORA RAZVOJU DRUŠTVENE INFRASTRUKTURE

3.1.2. TIP OPERACIJE

TO 3.1.1. RAZVOJ OPĆE DRUŠTVENE INFRASTRUKTURE U SVRHU PODIZANJA KVALITETE ŽIVOTA STANOVNIKA LAG-a IZ LOKALNE RAZVOJNE STRATEGIJE LAG SJEVERNA BILOGORA 2014.-2020. GODINE

3.2. MJESTO PROVEDBE

3.2.1. ŽUPANIJA

BJELOVARSKO-BILOGORSKA

3.2.2. GRAD/OPĆINA

OPĆINA ŠANDROVAC

3.2.3. NASELJE/NASELJA

ŠANDROVAC

3.3. CILJEVI PROJEKTA

*(navesti ciljeve koji će se ostvariti provedbom projekta; najmanje 300, a najviše 800 znakova)*

Odmorište sa vidikovcem i pomoćnim prostorijama je javna zgrada koja se vodi kao građevina športsko-rekreacijske namjene na k.č.br. 866/134 i 866/198 (866/114/3) k.o. Šandrovac (Šandrovac, Ulica Mali Šandrovac 57A) i vlasništvo općine Šandrovac. Postojeća zgrada je djelomično zatvorena (prizemni dio), dok su prvi i drugi kat otvoreni samo sa ogradom. Glavni cilj ovog projekta je rekonstrukcija (zatvaranje) vidikovca na način da se otvoreni dio zgrade (prvi i drugi kat) zatvori staklenom stijenom, te da se ugrade nova ulazna vrata, radi očuvanja sanitarnih uvjeta čistoće koji se ne mogu kontrolirati na otvorenom objektu bez nadzora.

3.4. OČEKIVANI REZULTATI PROJEKTA

3.4.1. Očekivani rezultati i mjerljivi indikatori

*(navesti očekivane rezultate u odnosu na početno stanje i mjerljive indikatore očekivanih rezultata za svaki od postavljenih ciljeva; najmanje 300, a najviše 800 znakova)*

Očekivani rezultat ovog projekta je zatvaranje vidikovca izgrađenog na k.č.br. 866/134 i 866/198 (866/114/3) k.o. Šandrovac, PVC stolarijom u boji drveta, tako da postojeća građevina nakon rekonstrukcije ispunjava temeljne zahtjeve za građevinu kao i prije izvođenja radova.

Prostorije vidikovca će nakon rekonstrukcije biti na raspolaganju školskim i predškolskim ustanovama, udrugama i društvima i stanovnicima općine Šandrovac, u svrhu održavanja raznih sportskih i kulturnih događanja, manifestacija i priredbi, organizacija edukacija, predavanja i radionica za djecu i odrasle. Kao rezultat rekonstrukcije, povećat će se broj organiziranih edukacija i radionica, upisa novih članova u udruge i društva, povećati broj organiziranih proslava i manifestacija, što će sve pozitivno utjecati na kvalitetu društvenog života.

3.4.2. Stvaranje novih radnih mjesta

Pridonosi li projekt stvaranju novih radnih mjesta? **DA / NE**

*(Zaokružiti odgovor koji je primjenjiv za projekt)*

Ako je odgovor ''DA'':

1. opisati na koji način projekt doprinosi stvaranju novih radnih mjesta
2. opisati nova radna mjesta koja se planiraju ostvariti provedbom projekta

*(Navesti u tablici vrstu radnog mjesta, planirani broj radnih mjesta i planirano razdoblje/godinu ostvarenja novog radnog mjesta tijekom provedbe projekta)*

Tablica 1: Radna mjesta koja se planiraju ostvariti provedbom projekta

|  |  |  |  |
| --- | --- | --- | --- |
| R.br. | Opis radnog mjesta (vrsta radnog mjesta) | Planirani broj radnih mjesta | Planirana godina ili planirano razdoblje stvaranja novog radnog mjesta nakon realizacije projekta |
|  |  |  |  |

*Napomena:*

*Podaci iz ove tablice uzeti će se u obzir prilikom provjere ostvarenja kriterija odabira broj 2 i praćenje indikatora vezanih za provedbu LEADER mjere*

*Broj novozaposlenih osoba je pokazatelj provedbe projekta te se u trenutku podnošenja prijave projekta dokazuje na temelju podataka iz ove tablice.*

*Na zahtjev odabranog LAG-a Sjeverna Bilogora/Agencije za plaćanja nositelj projekta je dužan dostaviti i/ili dati na uvid dokaze i/ili obrazložiti stvaranje novih radnih mjesta koja su posljedica provedbe ulaganja.*

3.5. TRAJANJE PROVEDBE PROJEKTA

*(navesti u mjesecima planirano trajanje provedbe ulaganja za koje se traži javna potpora iz 3.1.1. Razvoj opće društvene infrastrukture u svrhu podizanja kvalitete života stanovnika LAG-a*

Planirano trajanje provedbe ulaganja za koje se traži javna potpora je 6 mjeseci.

3.6. GLAVNE AKTIVNOSTI

*(navesti glavne aktivnosti koje će se provoditi u svrhu provedbe projekta; najmanje 300, a najviše 800 znakova)*

Nakon što dobije pozitivnu Odluku o financiranju projekta, općina Šandrovac provest će postupak jednostavne nabave radi odabira izvođača radova. Odabrani izvođač radova, radove će izvršiti sukladno glavnom projektu i troškovniku u ugovorenom roku, pod nadzorom ovlaštenog građevinskog inženjera. Glavne aktivnosti koje će se provoditi u svrhu provedbe projekta rekonstrukcije (zatvaranja) vidikovca su građevinsko-obrtnički radovi opisani u troškovniku radova koji uključuju pripremne radove, montažerske radove, izradu, dobavu i montažu vanjske stolarije, soboslikarske radove i tesarske radove.

3.7. PRIPREMNE PROVEDENE AKTIVNOSTI

*(navesti ukratko pripremne aktivnosti koje su već provedene u svrhu realizacije projekta/operacije. Na primjer: riješeni su imovinsko-pravni odnosi, izrađen je idejni projekt/glavni projekt/elaborat zaštite okoliša, ishođena je lokacijska dozvola/građevinska dozvola/akt prema propisima kojima se uređuje zaštita okoliša i prirode/potvrde i suglasnosti javno-pravnih tijela, ostale pripremne aktivnosti. Napomena: nije potrebno navoditi detalje spomenutih akata/dokumenata - dovoljno je navesti općeniti naziv akta/dokumenta, na primjer: izrađeni su idejni i glavni projekt, ishođene su lokacijska dozvola, građevinska dozvola i potvrde javno-pravnih tijela koje su sastavni dio glavnog projekta)*

U svrhu rekonstrukcije vidikovca ishođena je građevinska dozvola u skladu s glavnim projektom, zajedničke oznake Z.O.P.: VIDIKOVAC-Š/22.

3.8. UKUPNA VRIJEDNOST PROJEKTA

*(navesti ukupnu vrijednost projekta sukladno projektno-tehničkoj dokumentaciji/procjeni troškova, uključujući prihvatljive i neprihvatljive troškove, opće troškove i PDV, a u skladu s tablicom ''Plan nabave/Tablica troškova i izračuna potpore''; ne smije biti veća od 100.000 eura (s PDV-om) u kunskoj protuvrijednosti)*

Ukupna vrijednost projekta iznosi: 188.847.50 HRK

3.9. ZAPOČETE AKTIVNOSTI GRAĐENJA

*(navesti ukupnu vrijednost započetih aktivnosti građenja koja ne smije biti veća od 10% ukupne vrijednosti građenja vezanog uz projekt do trenutka podnošenja prijave projekta. Aktivnosti vezane uz ulaganje, osim pripremnih aktivnosti, ne smiju započeti prije podnošenja prijave projekta. U slučaju započetih aktivnosti građenja, potrebno je vrijednost građenja razdvojiti na prihvatljiv trošak (neizvedeni radovi) i neprihvatljiv trošak (izvedeni radovi u maksimalnom iznosu do 10% vrijednosti građenja), te isto prikazati u tablici ''Plan nabave/Tablica troškova i izračuna potpore''. U slučaju da aktivnosti građenja nisu započete do podnošenja prijave projekta navesti: ''Aktivnosti građenja nisu započele''.)*

Aktivnosti građenja nisu započete.

**4. DRUŠTVENA OPRAVDANOST PROJEKTA**

4.1. CILJANE SKUPINE I KRAJNJI KORISNICI

*(navesti ciljane skupine i krajnje korisnike/interesne skupine projekta te* *popuniti izjavu nositelja projekta o dostupnosti ulaganja lokalnom stanovništvu i različitim interesnim skupinama iz točke 11. ovog Priloga)*

Ciljane skupine, odnosno krajnji korisnici projekta rekonstrukcije vidikovca u općini Šandrovac je stanovništvo svih dobnih skupina u općini Šandrovac: djeca koja pohađaju Dječji vrtić Šandrovac, učenici područne škole Šandrovac i Lasovac te udruge i društva koji djeluju na području općine Šandrovac: Kulturno-umjetničko društvo „Šandrovac“, ONK „Šandrovac“, Vatrogasna zajednica općine Šandrovac, Lovačka udruga „LANE“, Udruga Vinogradara i podrumara „Šašnjevac“, Udruga vinogradara, vinara i voćara „Šandrovac“, Udruga hrvatskih branitelja iz Domovinskog rata „Jozo Petak“, Udruga umirovljenika Općine Šandrovac, Udruga vinogradara i voćara „PUPELICA“, Udruga za promicanje običaja bilogorskog kraja „Kremen“ te Športsko ribolovna udruga općine Šandrovac.

4.2. DRUŠTVENA OPRAVDANOST PROJEKTA SUKLADNO CILJEVIMA PROJEKTA

*(navesti na koji način će ciljevi projekta i očekivani rezultati projekta doprinijeti području u kojem se planira provedba projekta odnosno koji su pozitivni učinci za ciljane skupine i krajnje korisnike; najmanje 300, a najviše 800 znakova)*

Ovom renovacijom, vidikovcu u općini Šandrovac udahnuti će se novi život jer će biti stavljen u funkciju tijekom cijele godine. Prostorije vidikovca će nakon rekonstrukcije biti na raspolaganju školskim i predškolskim ustanovama, udrugama i društvima i stanovnicima općine Šandrovac, u svrhu održavanja raznih sportskih i kulturnih događanja, manifestacija i priredbi, organizacija edukacija, predavanja i radionica za djecu i odrasle. Očekivani rezultati su povećanje edukacija i radionica, upis novih članova u udruge i društva općine, povećanje broja organiziranih proslava i manifestacija, što će sve pozitivno utjecati na kvalitetu društvenog života.

**5. POVEZANOST DJELATNOSTI UDRUGE/VJERSKE ZAJEDNICE S PROJEKTOM I DOKAZ DA JE HUMANITARNA/DRUŠTVENA DJELATNOST UDRUGE/VJERSKE ZAJEDNICE OD POSEBNOG INTERESA ZA LOKALNO STANOVNIŠTVO**

5.1. POVEZANOST DJELATNOSTI UDRUGE/VJERSKE ZAJEDNICE S PROJEKTOM

*(obrazložiti na koji je način projekt povezan s podacima iz Registra udruga odnosno statuta udruge ili vjerske zajednice vezano za ciljane skupine, ciljeve, djelatnosti kojima se ostvaruje cilj, te s područjima djelovanja i aktivnostima udruge/vjerske zajednice; navedeno se odnosi isključivo na slučaj kada je nositelj projekta udruga ili vjerska zajednica koja se bavi humanitarnim i društvenim djelatnostima)*

**N/P**

5.2. DOKAZ DA SU HUMANITARNE I DRUŠTVENE DJELATNOSTI UDRUGE/VJERSKE ZAJEDNICE OD POSEBNOG INTERESA ZA LOKALNO STANOVNIŠTVO

*(obrazložiti po kojoj su osnovi humanitarne i društvene djelatnosti udruge/vjerske zajednice od posebnog interesa za lokalno stanovništvo; navedeno se odnosi isključivo na slučaj kada je nositelj projekta udruga ili vjerska zajednica koje se bave humanitarnim i društvenim djelatnostima)*

**N/P**

**6. FINANCIJSKI KAPACITET NOSITELJA PROJEKTA**

PLANIRANI IZVORI SREDSTAVA ZA PROVEDBU PROJEKTA/OPERACIJE

*(prikazati dinamiku financiranja projekta po godinama planirane provedbe do potpune realizacije i funkcionalnosti projekta te navesti sve planirane izvore sredstava potrebne za provedbu projekta)*

Projekt rekonstrukcije planiran je u trajanju 6 mjeseci, što uključuje provedbu postupka jednostavne nabave radi odabira izvođača radova, odabir nadzornog inženjera koji će izvršiti uslugu nadzora nad izvođenjem radova, te izvršenje radova od strane odabranog izvođača radova nakon provedenog postupka jednostavne nabave. Općina Šandrovac planirala je sredstva za financiranje navedenog projekta Proračunom općine Šandrovac za 2022. godinu i projekcijom za 2023. godinu. Navedena sredstva uz sufinanciranje Agencije za plaćanja u poljoprivredi po ovom pozivu bit će dostatna za realizaciju projekta.

**7. LJUDSKI KAPACITETI NOSITELJA PROJEKTA**

*(navesti dosadašnja iskustva nositelja projekta u provedbi sličnih projekta, te ljudske kapacitete za provedbu planiranog projekta, odnosno broj osoba i stručne kvalifikacije osoba uključenih u provedbu planiranog projekta; navesti broj osoba i stručne kvalifikacije osoba koji su zaposlenici, članovi ili volonteri nositelja projekta ili pravnu osobu koja održava/upravlja projektom, a koji će biti uključeni u održavanje i upravljanje realiziranim projektom u razdoblju od najmanje pet godina od dana konačne isplate sredstava iz 3.1.1. Razvoj opće društvene infrastrukture u svrhu podizanja kvalitete života stanovnika LAG-a*

Općina Šandrovac ima sljedeće djelatnike koji će biti uključeni na planiranom projektu:

Dario Halauš, struč.spec.ing.agr., općinski načelnik općine Šandrovac,

Ivana Fočić, dipl. iur pročelnica Jedinstvenog upravnog odjela općine Šandrovac,

Dajana Perhot, SSS, referent za računovodstvo i financije u Jedinstvenom upravnom odjelu općine Šandrovac, s dugogodišnjim stažem u trajanju od dvadesetipet godina na računovodstvenim poslovima u Općini Šandrovac,

Miroslav Osmakčić, SSS, komunalni redar u Jedinstvenom upravnom odjelu općine Šandrovac, s dugogodišnjim stažem i iskustvom na infrastrukturnim projektima u Općini Šandrovac.

Općina Šandrovac je dosad imala iskustva u provedbi sličnih projekata, a neki od njih su:

1. Izgradnja i opremanje dječjeg vrtića u Šandrovcu završena u 2020. godini (vrijednost projekta 6.546.419,00, 100% financirano sredstvima Agencije za plaćanja u poljoprivredi, ribarstvu i ruralnom razvoju),

2. Modernizacija nerazvrstane ceste Ravneš-Borovice-Kašljavac 1. faza završena u 2020. godini (vrijednost projekta 324.093,00 kuna, udio općine 54%, udio Ministarstva regionalnog razvoja i fondova EU 46%),

3. Modernizacija nerazvrstane ceste Pupelica-Ravneš 2. faza završeno u 2021. godini (vrijednost projekta 632.688,88,00 kuna, udio općine 68%, udio Ministarstva regionalnog razvoja i fondova EU 32%),

4. Modernizacija nerazvrstane ceste Lasovac-Lasovac brdo faza 2. završena u 2021. godini (vrijednost projekta 515.250,00 kuna, udio općine 70%, udio Ministarstva graditeljstva 30%).

Poslove održavanja i upravljanja realiziranim projektom u razdoblju od najmanje pet godina od dana konačne isplate sredstava iz 3.1.1. Razvoj opće društvene infrastrukture u svrhu podizanja kvalitete života stanovnika LAG-a provoditi će općina Šandrovac, koja će po potrebi koristiti usluge vlastitog komunalnog poduzeća Šandroprom d.o.o. Šandrovac (usluge čišćenja, investicijskog održavanja objekta i dr.).

**8. NAČIN ODRŽAVANJA I UPRAVLJANJA PROJEKTOM**

8.1. PRIHODI I RASHODI PROJEKTA/OPERACIJE

*(navesti planirane izvore prihoda/sufinanciranja i rashode nužne za upravljanje i održavanje realiziranim projektom u predviđenoj funkciji projekta)*

Nakon realizacija projekta, prihodi za upravljanje i održavanje projekta bit će osigurani iz Proračuna općine Šandrovac sa konta komunalne naknade i naftne rente, koji će zadovoljavati troškove rashoda i održavanja projekta.

8.2. ODRŽAVANJE I UPRAVLJANJE PROJEKTOM/OPERACIJOM PET GODINA OD DANA KONAČNE ISPLATE SREDSTAVA

*(navesti broj osoba i stručne kvalifikacije osoba koji su zaposlenici, članovi ili volonteri nositelja projekta, a koji su uključeni u održavanje i upravljanje realiziranim projektom u razdoblju od najmanje pet godina od dana konačne isplate sredstava iz 3.1.1. Razvoj opće društvene infrastrukture u svrhu podizanja kvalitete života stanovnika LAG-); navesti način upravljanja projektom kada je nositelj projekta prenio ili će prenijeti upravljanje projektom/operacijom drugoj pravnoj osobi sukladno nadležnim propisima)*

Na poslovima održavanja i upravljanja realiziranim projektom bit će uključeni gosp. Dario Halauš, općinski načelnik općine Šandrovac, gđa. Ivana Fočić, dipl. iur, pročelnica Jedinstvenog upravnog odjela općine Šandrovac, gosp. Miroslav Osmakčić komunalni redar općine Šandrovac te gđa. Dajana Perhot, referent za računovodstvo i financije u Jedinstvenom upravnom odjelu općine Šandrovac.

**9. OSTVARIVANJE NETO PRIHODA**

*(Ako se administrativnom kontrolom utvrdi da projekt nakon dovršetka ostvaruje neto prihod, iznos potpore će se umanjiti za diskontirani neto prihod koji projekt ostvaruje u referentnom razdoblju od 10 godina.*

*Za izračun neto prihoda u referentnom razdoblju potrebno je popuniti Predložak za izračun neto prihoda.*

*Predložak se preuzima sa mrežne stranice* [www.lag-sjeverna-bilogora.hr](http://www.lag-sjeverna-bilogora.hr)

****

Ostvaruje li projekt neto prihod? **DA / NE**

*(Zaokružiti odgovor koji je primjenjiv za projekt)*

**Tablica izračuna neto prihoda**

*(ulijepiti popunjenu Tablicu izračuna neto prihoda )*





**10. USKLAĐENOST PROJEKTA S LOKALNOM RAZVOJNOM STRATEGIJOM ODABRANOG LAG-a**

*(navesti cilj i prioritet iz lokalne razvojne strategije odabranog LAG-a, a iz kojih je vidljivo da je projekt u skladu s lokalnom razvojnom strategijom odabranog LAG-a; navesti broj poglavlja/stranice u kojem se navodi spomenuti cilj i prioritet iz LRS; opišite usklađenost projekta s LRS)*

Projektom se ostvaruje Strateški cilj SC 3. Razvoj i jačanje umrežavanja, partnerstva i suradnje u svrhu jačanja socijalne inkluzije te stvaranja jednakih razvojnih mogućnosti uz razvoj društvene infrastrukture, Prioritetna Mjera (aktivnost) M 3.1, Potpora razvoju društvene infrastrukture, Prioritetni tip operacije TO 3.1.1 Razvoj opće društvene infrastrukture u svrhu podizanja kvalitete života stanovnika LAG-a propisan Lokalnom razvojnom strategijom lokalne akcijske grupe Sjeverna Bilogora 2014.-2020. godine (https://www.lag-sjeverna-bilogora.hr/Dokumenti/LRS\_prosinac\_2019\_6.3.2020.pdf) na stranici 33., 34., 35. i 36. Lokalne razvojne strategije. Projekt „Rekonstrukcija vidikovca u općini Šandrovac“ usklađen je Lokalnom razvojnom strategijom jer se odnosi na prihvatljivu aktivnost - građenje (rekonstrukcija) sportske građevine, za koju nositelj projekta ima pravomoćnu građevinsku dozvolu sa projektno-tehničkom dokumentacijom. Projekt se provodi u naselju sa manje od pet tisuća stanovnika i u području sa prirodnim ograničenjima, a ulaganje u isti doprinosi kvaliteti života. Po završetku projekta općina Šandrovac kao vlasnik objekta će njime upravljati i održavati ga, što će doprinijeti održivosti projekta, te će biti namijenjen javnom korištenju i javno dostupan lokalnom stanovništvu i različitim interesnim skupinama.

**11. IZJAVA NOSITELJA PROJEKTA O DOSTUPNOSTI ULAGANJA LOKALNOM STANOVNIŠTVU I RAZLIČITIM INTERESNIM SKUPINAMA**

*Pojašnjenje:*

*- Davatelj Izjave je nositelj projekta/podnositelj prijave projekta za 3.1.1. Razvoj opće društvene infrastrukture u svrhu podizanja kvalitete života stanovnika LAG-a*

*- nositelj projekta se treba u Izjavi obvezati te treba izjaviti da će planirano ulaganje biti dostupno lokalnom stanovništvu i različitim interesnim skupinama.*

*- U Izjavi je potrebno nabrojiti interesne skupine krajnje korisnike projekta/operacije.*

*- Izjava mora biti potpisana i ovjerena od strane nositelja projekta.*

Ovom izjavom korisnik – Općina Šandrovac, kao nositelj projekta, izjavljuje te se obvezuje da će planirano ulaganje u projekt „Rekonstrukcije vidikovca u općini Šandrovac“ biti dostupno lokalnom stanovništvu i različitim interesnim skupinama.

Krajnji korisnici navedenog projekta biti će stanovništvo općine Šandrovac, djeca koja pohađaju Dječji vrtić Šandrovac, učenici područne škole Šandrovac i Lasovac te udruge i društva koji djeluju na području općine Šandrovac: Kulturno-umjetničko društvo „Šandrovac“, ONK „Šandrovac“, Vatrogasna zajednica općine Šandrovac, Lovačka udruga „LANE“, Udruga Vinogradara i podrumara „Šašnjevac“, Udruga vinogradara, vinara i voćara „Šandrovac“, Udruga hrvatskih branitelja iz Domovinskog rata „Jozo Petak“, Udruga umirovljenika Općine Šandrovac, Udruga vinogradara i voćara „PUPELICA“, Udruga za promicanje običaja bilogorskog kraja „Kremen“ te Športsko ribolovna udruga općine Šandrovac.

Datum: Potpis i pečat:

U Šandrovcu, 19.08.2022. godine

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Za izdavača: DARIO HALAUŠ, Općinski načelnik

Tehnički i izvršni urednik: Sandra Sedlanić

Tel. 043/874-128, Fax; 043/874-366, E-mail:

[www.sandrovac.hr](http://www.sandrovac.hr)

Naklada: 10 primjeraka

Tisak: Općina Šandrovac, Jedinstveni upravni odjel